31993D0196
L 086/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 5 февруари 1993 година
относно ветеринарно-санитарни условия и ветеринарно сертифициране за внос на еднокопитни животни за клане
(93/196/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 90/426/ЕИО на Съвета от 26 юни 1990 г. относно ветиринарн-санитарните условия, регулиращи движението и вноса от трети страни на еднокопитни животни (1) последно изменена с Директива 92/361/ЕИО (2), и по-специално член 15, буква а), членове 16 и 18 от нея,
като взе предвид Директива 91/496/ЕИО на Съвета от 15 юли 1991 г. за установяване на принципите относно организацията на ветеринарните проверки на животни, въведени в Общността от трети страни и относно изменение на Директиви 89/662/ЕИО, 90/425/ЕИО и 90/675/ЕИО (3), последно изменена с Решение 92/438/ЕИО (4), и по-специално член 4 от нея,
като има предвид, че с Решение 79/542/ЕИО на Съвета (5), последно изменено с Решение 93/100/ЕИО (6) на Комисията, е съставен списък на третите страни, от които държавите-членки разрешават по-специално внос на еднокопитни животни;
като има предвид, че е необходимо да се отчете също и регионализацията на определени трети страни, фигуриращи в горепосочения списък, предмет на Решение 92/160/ЕИО (7) на Комисията, изменено с Решение 92/161/ЕИО (8);
като има предвид, че това, че отговорните национални ветеринарни служби са задължени да уведомяват Комисията и държавите-членки с телеграма или телефакс в рамките на 24 часа от потвърждаване появата на каквото и да е инфекциозно или заразно заболяване по еднокопитни животни от списъци А и Б на Международното бюро по епизоотии или от приемане на съответна програма за ваксинации срещу всяка от тях, или в подходящ период, за всякакви промени в правилата на националния внос, засягащи еднокопитни животни;
като има предвид, че условията за внос на еднокопитни животни за клане, които следва да бъдат установени, се прилагат при спазване на изискванията на Директива 86/469/ЕИО на Съвета (9), че не са използвани никакви тиреостатични, естрогенни, андрогенни или гестогенни вещества за угояване на еднокопитни животни;
като има предвид, че сертифицирането на пратки от еднокопитни животни е прието при условие, че животните са точно маркирани и идентифицирани; и като има предвид, че следователно е необходимо въвеждането на ясна и незаличима маркировка за еднокопитни животни за клане;
като има предвид, че, различните категории еднокопитни животни имат свои собствени особености и техният внос е разрешен за различни цели; като има предвид, че следователно трябва да се въведат различни ветеринарно-санитарни изисквания за еднокопитни животни за клане, които са изпращани директно в кланицата по местоназначение и за еднокопитни животни, минаващи през даден пазар или през събирателен център;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Без да се засяга Решение 92/160/ЕИО, държавите-членки разрешават вноса на еднокопитни животни за клане от трети страни, посочени в част I на приложението към Решение 79/542/ЕИО и които са с точна маркировка и маркирани с горещ отпечатък под формата на S и с размер не по-малък от 3 см разположен на предния ляв крак и
i)
които, ако са изпращани директно за клане до 5 дни от пристигането си в кланицата и не по-късно от 5 дни след пристигането си в Общността, съответстват на изискванията в приложение I към настоящото решение. Обаче, когато еднокопитни животни са подложени на плаване през море за повече от осем дни, държавите-членки могат да решат, че такива еднокопитни животни могат да бъдат заклани в рамките на 21 дни от пристигането си в кланицата, при условие, че те останат в кланицата под дневното наблюдение на официалния ветеринар. При такива случаи държавите-членки трябва да уведомят Комисията; или
ii)
при случаи, ако те преминават през даден пазар или събирателен център преди да бъдат заклани, отговарят на изискванията на приложение II.
Член 2
Адресати на настоящото решение са държавите-членки.
Съставено в Брюксел на 5 февруари 1993 година.